
**Zavod RS za zaposlovanje, Območna služba KRANJ**

**JANUAR 2021**





----------------------------------------------------------------------------------------------------------------------------------------------------

# Delovno aktivno prebivalstvo

**V novembru 2020 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **76.787 delovno aktivnih prebivalcev** (po lokaciji delovnega mesta), kar je za 1.805 oseb oz. 2,3 % manj kot novembra 2019 (v Sloveniji za 1,3 % manj). (Vir: SURS)



Stopnja registrirane brezposelnosti **je novembra 2020 znašala 6,4 %** (v Sloveniji 8,6 %). V primerjavi z novembrom 2019 se je stopnja registrirane brezposelnosti na tem območju zvišala za 1,4 odstotne točke (v Sloveniji zvišala za 1,2 odstotne točke).

# Registrirana brezposelnost



**Konec januarja 2021 je bilo registriranih 6.666 brezposelnih oseb**, kar je za 1.281 oseb oz. 23,8 % več kot januarja 2020 (v Sloveniji za 14,6 % več). V primerjavi s predhodnim mesecem se je registrirana brezposelnost zvišala za 271 oseb oz. 4,2 % (v Sloveniji zvišala za 4,8 %).

Ob koncu januarja 2021 je bil **povprečni čas brezposelnosti oseb** 12,8 meseca (v Sloveniji 24,4 meseca).

Zaposlitvene možnosti

**V januarju 2021** so delodajalci Območni službi Kranj sporočili **728 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dej., d. n. (153), delavci za preprosta dela pri nizkih gradnjah (48), zidarji ipd. (31), vozniki težkih tovornjakov in vlačilcev (27), skladiščniki in uradniki za nabavo in prodajo (22), čistilci, strežniki in gospodinjski pomočniki ipd. v uradih, hotelih in drugih ustanovah (21), vozniki avtobusov ipd. (15), vzgojitelji in pomočniki vzg. predšolskih otrok (14), upravljavci strojev za zemeljska dela ipd. (14), strugarji ipd. (14), drugi čistilci (12), prodajalci (12), strokovni sodelavci za zdravstveno nego (12), predmetni učitelji v osnovni šoli (11), peki, slaščičarji ipd. (11).

Priliv in odliv iz evidence brezposelnih

**V januarju 2021** se je v evidenco brezposelnih na **novo prijavilo 777 oseb**, kar je za 113 oseb oz. 12,7 % manj kot v enakem obdobju lani (v Sloveniji za 6,9 % manj). Med njimi je bilo:

* 51 iskalcev prve zaposlitve (7 oseb oz. 12,1 % manj kot v enakem obdobju predhodnega leta),
* 2 osebi, ki sta delo izgubili zaradi stečaja oz. likvidacije podjetja (4 osebe oz. 66,7 % manj kot v enakem obdobju predhodnega leta),
* 170 oseb, ki so bile opredeljene kot presežni delavci (2 osebi oz. 1,2 % več kot v enakem obdobju predhodnega leta),
* 434 oseb, ki jim je izteklo delovno razmerje za določen čas (94 oseb oz. 17,8 % manj kot v enakem obdobju predhodnega leta).

V istem obdobju je bila iz evidence brezposelnih **odjavljena 501 oseba**, kar je za 99 oseb oz. 16,5 % manj kot v enakem obdobju lani (v Sloveniji 6,6 % manj), med njimi **352 zaradi zaposlitve**, kar je za 54 oseb oz. 13,3 % manj kot v enakem obdobju predhodnega leta (v Sloveniji 1,9 % manj).

Vključevanje v ukrepe Aktivne politike zaposlovanja

**V januarju 2021** je bilo **v ukrepe Aktivne politike zaposlovanja vključenih 82 oseb,** med njimi:

* 21 v ukrep Usposabljanje in izobraževanje, od tega 4 v Usposabljanje na delovnem mestu – mladi, 3 v PUMo Projektno učenje mlajših odraslih, po 2 v Delovni preizkus 30 plus, Programe neformalnega izobraževanja in usposabljanja, Programe neformalnega izobraževanja in usposabljanja za mlade ter Lokalne programe neformalnega izobraževanja in usposabljanja;
* 47 v ukrep Spodbude za zaposlovanje, od tega 30 v Zaposli.me;
* 14 v ukrep Kreiranje novih delovnih mest, vsi v Javna dela.

Zavarovanje za primer brezposelnosti

**V decembru 2020** je **2.662 (41,6 %) brezposelnih oseb** prejelo denarno nadomestilo (v Sloveniji 28,9 %). Povprečna višina bruto izplačanega denarnega nadomestila je znašala 749,58 € (v Sloveniji 740,46 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*